Võttes L. H kroonika esimeses osas mainitud sünd­musi ekstserptidena, kokkuvõtetena teisest ajajärgust, ei saa me neid sündmusi kuidagi reastada ajas üksteise järgi. Sest siin ei ole meil tegu kroonikaga harilikus mõttes, jutustatud sündmustiku reaga ühte ajajärku kuulu­vate nähetega, vaid üksikute sündmuste rühmadega mit­mest ajajärgust, milles vaid ühte rühma kuuluvad sündmused kuuluvad ühte ritta ka ajaliselt.